text: [{"text_idx": "#000004", "text": "Jalqabbii piroojektii CDCB tii fi miidhaa hoongeen godina Boranaatti mudate geessise ilaalchisee."}, {"text_idx": "#000005", "text": "Akkuma beekkamu piroojektii kun kan inni irratti kayyeeffatee hojjatamaa jiru madaallii ijaarsa nageenyaa fi misoomaa waaraa dhimma namoomaa irratti fiduuf naannoo daangaa Itiyoopiyyaa fi keeniyyaaa irraatti tattaaffi godhamu jabaa taasisuufidha."}, {"text_idx": "#000006", "text": "Hojjeettoonni keenya yeroo ergama hojii isaani bahachaa turanitti, bal\u2018ina hongee fi gogiinsa bonni godina boorana keessatti muudatee fide kanaan wal qabatee hawwaasni naannoo Sanaa balaa hamaa keessa jiraachuufii lubbuun turuufillee wabii homaatu akka hin qabne barachuu dand\u2019ani jiru."}, {"text_idx": "#000007", "text": "Hawwaasni godina booranaa keessa jiraatu waggoota Jahan darbaniif walitti bu\u2019iinsaa fi hoongee hamaa walitti fufaa ta\u2019eef saaxilamaa turee jira. Sababa jijjiirama qilleensaatii fi hanqinq roobatiin qabeenyaa guddaa ummata Borana kan ta\u2019e horiin miliyoonatti lakkaahamu nyaataa fi bishaan dhabuun du\u2019anii jiru. Ummanni Lakkoofsan bay\u2019ee ta\u2019us nyaata gahaa fi yaala fayyaa dhabuun dhukkubsata ta\u2019ee sireerratti akka hafu taasisee jira. Kanamalees qaamni isaanii fi garaan isaani nyaata gahaa dhabuu irraa kan ka\u2019ee garmalee walitti shunturee jira. Karaa biraatiin miidhaan qaqqabe kun hamaa akka ta\u2019u kan godhe qaamonni dhimmichi isaan ilaallatu xiyyeeffannoo itti kennuu dhabuu isaaniti. Haalli kun ammootu hawaasichi rakkoo hawaasummaa, qama, xiinsammuu fi dinagdeef akka saaxilamu taasisee jira."}, {"text_idx": "#000009", "text": "Dinagdeedhaan: Hawwaasni booranaa kun sababa hoongee isaan muudate kanaatin loon isaa guutummaatti dhabee jira. Odeeffannoowwaan garagaraa naannoo sana bahaa jiran akka agarsiisaanitti, Gaalli dur hongeen jiraatus osoo bishaan hin dhugin yeroo dheeraa jiraachuu sababa danda\u2019us hongee bara kanaa muudate kun haalan dheerachuu isaatiin irraa hafuu akka hin danda\u2019in himamaa jira. Hongeen kun qaala\u2019insaa jireenya fiduun rakkoo diinagdee biraatif hawwaasa kana saaxila jira. Kunis Ummanni Booranaa loon isaa gatii gad bu\u2019aadhan gurguree nyaata xiqqaa isaammoo gatii qalii ta\u2019een akka bituuf dirqamuudhaf sababa ta\u2019ee jira. Odeeffattoonni tokko tokko akka ifoomsanitti, hawwaasa boorana kana hoongeen kun humnaa ol itti hammaatus, safuu fi safeeffaannaaf jecha nyaataa fi bu\u2018uraalee jireenyaaf isaan barbaachisullee kadhachuurra jechuun harka maratanii ta\u2019aa akka jiran himamaa jira. kanaaf dinaagdeen isaani dur ummata booranaatifii mitii ormaafuu ta\u2019u sun yeroo amma kana hongee muudate Kanaan zeerootti deebi\u2019e jira jechuudha."}, {"text_idx": "#000011", "text": "Once selected breed of the Borana cattle are now left in skeleton!"}, {"text_idx": "#000012", "text": "The cow staggering in the hands of a women who attempts to help both affected by the drought"}, {"text_idx": "#000013", "text": "This is NOT a cultivated land as it seems; it is pasture land rendered barren by the current drought. The herd seen on the barren land seem to pick anything they could."}]